Nordeste d'Estaos Xuníos
{{xeografía
| mapa = non
}}
[[Ficheru:US Northeastern states.svg|miniaturadeimagen|330x330px|Mapa d'El Nordeste d'Estaos Xuníos. Los estaos de los dos tonos de color más escuros son los que formen la rexón según la Oficina del Censu. Los de color más claro inclúinse nella delles veces, con propósitos estremaos, por organizaciones diverses, pero nun hai consensu sobro la so ubicación dientro d'ella.]]
El '''Nordeste d'Estaos Xuníos''' (n'[[Idioma inglés|inglés]], '''Northeastern United States''' o simplemente '''the Northeast''') ye una rexón xeográfica d'[[Estaos Xuníos d'América|Estaos Xuníos]]. Llenda al norte con [[Canadá]], al este col [[Océanu Atlánticu|océanu Atlánticu]], al sur colos estaos d'[[Sur d'Estaos Xuníos|El Sur]] y al oeste col [[Mediu Oeste d'Estaos Xuníos|Mediu Oeste]]. El Nordeste ye una de les cuatro rexones definíes, col propósitu d'acollechar y analizar datos estadísticos, pola [[Oficina del Censu de los Estaos Xuníos]]<ref name=":0">[https://web.archive.org/web/20130921053705/https://www.census.gov/geo/maps-data/maps/pdfs/reference/us_regdiv.pdf ''Census Regions and Divisions of the United States''. Departamentu de Xeografía de la Oficina del Censu d'Estaos Xuníos (United States Department of Commerce, Economics and Statistics Administration).]</ref>.

La rexón, según la define la Oficina del Censu, tien una estensión de 469.630 km². Nun tien una identidá cultural común, pero ye la fastera del país más densamente poblada, más desarrollada económicamente y la de mayor diversidá cultural<ref>Zelinsky, W, ''North America's Vernacular Regions''. Annals of the Association of American Geographers, 1980;70 (1):1-16. doi: 10.1111/j.1467-8306.1980.tb01293.x</ref>. La so población, en 2013, estímase en 55.943.073 habitantes, con una densidá mayor de la del doble de la de la segunda rexón más poblada, El Sur. El 85% d'ellos vive nún entornu urbanu.

== Llendes xeográfiques de la rexón ==
Nun ta nidio, dende'l puntu de vista xeográficu, aú entama y fina el Nordeste. Toles tierres de la fastera que va dende'l centru de [[Virxinia]] al sur a la llende norte de Maine al norte, y dende la Pennyslvania occidental ([[Pittsburgh]]) al océanu Atlánticu foron consideraes, nún momentu o otru parte d'El Nordeste. Esta indefinición débese a la falta de rasgos culturales comunes, de conciencia de xunidá, lo que fai que se consideren llendes distintes según quiera ún centrase en realidaes (demográfiques, económiques...) distintes.

Según la definición de la Oficina del Censu El Nordeste inclúi nueve estaos: [[Maine]], [[Nueva York (estáu)|Nueva York]], [[Nueva Jersey]], [[Vermont]], [[Massachusetts]], [[Rhode Island]], [[Connecticut]], [[New Hampshire]], y [[Pennsylvania]]<ref name=":0" />. Hai, amás, dos sorrexones dientro d'ell: Nueva York, Nueva Jersey y Pennsylvania formen l'[[Atlánticu Mediu d'Estaos Xuníos|Atlánticu Mediu]], mentantu que los otros seis, los estaos asitiaos al este del de Nueva York, formen [[Nueva Inglaterra]]. La definición d'esta fastera del país ye cuasimente la mesma dende [[1880]], y vien usándose de magar davezu pa la tabulación de datos estadísticos<ref>''Geographical Areas Reference Manual''. U.S. Census Bureau, 1994.</ref><ref>Lewison, D.M., ''Retailing'', p. 384. Prentice Hall, 1997. ISBN 978-0-13-461427-4.</ref>. Sicasí, la Oficina del Censu tien reconocío les llimitaciones d'esta definición<ref>''Proceeding of the National Geographic Areas Conference: putting it together for 1990'', p. 161. U.S. Census Bureau, 1984.</ref> y el valir potencial d'una propuesta, fecha tres d'acabar de facer el censu de 1950, qu'incluyiría los estaos de [[Delaware]] y [[Maryland]], y el [[Washington DC|distritu de Columbia]], dientru del Atlánticu Mediu. La propuesta refugose, al final, porque "el nuevu sistema propuestu nun tien una aceptación xeneral ente los usuarios de los datos que permita siguir alantre col nuevu agrupamientu d'estaos. La publicación previa de munches series estadístiques, afitaes y desarrollaes por llargos periodos de tiempu sobre la base de les subdivisiones actuales, favorez la persistencia de les actuales divisiones y subdivisiones rexonales"<ref name=":1">''"Six: Statistical Groupings of States and Counties"''. Geographic Areas Reference Manual. U.S. Census Bureau, 1994.</ref>. La Oficina del Censu confirmó en [[1994]] que diba siguir "revisando los componentes de les rexones y sorrexones p'asegurar que siguen representando les agrupaciones más afayaíces d'estaos"<ref name=":1" />.

Magar que munches organizaciones consideren les llendes d'El Nordeste tomando como referencia les de la Oficina del Censu<ref>Thompson, V (ed). ''Encyclopedia of Associations: Regional, State, and Local Organizations: Northeastern States''. (Vol. 2: Northeastern States) (22 ed.). Gale, 2010.</ref><ref>''The New York Times Guide to Essential Knowledge: A Desk Reference for the Curious Mind,'' p. 630. MacMillan, 2011. ISBN 9781429950855</ref><ref>Kelley, M.L., Macken Fitzsimons, V. ''Understanding Cultural Diversity: Culture, Curriculum, and Community in Nursing'', p. 220. Jones & Bartlett Learning, 2000. ISBN 9780763711061</ref>, otres non. Asina, l'Asociación de Xeógrafos Americanos (''Association of American Geographers'') inclúi al estáu de Delaware na so definición de la rexón<ref>[http://www.aag.org/cs/about_aag/regional_divisions Divisiones rexonales] {{Webarchive|url=https://web.archive.org/web/20190311164305/http://www.aag.org/cs/about_aag/regional_divisions |date=2019-03-11 }}, na web de la AAG.</ref>, y la Sociedá Xeolóxica d'América (''The Geological Society of America'') añade tamién, amás de a Delaware, a Maryland y el distritu de Columbia<ref>''[http://www.geosociety.org/gsa/about/sections/gsa/Sections/ne/home.aspx About the Northeastern Section] {{Webarchive|url=https://web.archive.org/web/20190317075345/http://www.geosociety.org/gsa/about/sections/gsa/Sections/ne/home.aspx |date=2019-03-17 }}'', na web de la Sociedá Xeolóxica d'América.</ref>. Otres definiciones, más restrictives, inclúin namás a Nueva Inglaterra, o a Nueva Inglaterra y Nueva York, escluyendo a Pennsylvania y Nueva Jersey<ref>[http://dodneregional.org/council/about_council.html "About the Council"] {{Webarchive|url=https://web.archive.org/web/20130923050848/http://dodneregional.org/council/about_council.html |date=2013-09-23 }}, na web del Department of Defense Northeast Regional Council.</ref>.

== Ver tamién ==
* [[Rexones d'Estaos Xuníos]]

== Referencies ==
{{llistaref}}

== Enllaces esternos ==
{{enllaces xeografía}}

{{control d'autoridaes}}
[[Categoría:Xeografía d'Estaos Xuníos]]
El Nordeste d'Estaos Xuníos (n'inglés, Northeastern United States o simplemente the Northeast) ye una rexón xeográfica d'Estaos Xuníos. Llenda al norte con Canadá, al este col océanu Atlánticu, al sur colos estaos d'El Sur y al oeste col Mediu Oeste. El Nordeste ye una de les cuatro rexones definíes, col propósitu d'acollechar y analizar datos estadísticos, pola Oficina del Censu de los Estaos XuníosCensus Regions and Divisions of the United States. Departamentu de Xeografía de la Oficina del Censu d'Estaos Xuníos (United States Department of Commerce, Economics and Statistics Administration)..

La rexón, según la define la Oficina del Censu, tien una estensión de 469.630 km². Nun tien una identidá cultural común, pero ye la fastera del país más densamente poblada, más desarrollada económicamente y la de mayor diversidá culturalZelinsky, W, North America's Vernacular Regions. Annals of the Association of American Geographers, 1980;70 (1):1-16. doi: 10.1111/j.1467-8306.1980.tb01293.x. La so población, en 2013, estímase en 55.943.073 habitantes, con una densidá mayor de la del doble de la de la segunda rexón más poblada, El Sur. El 85% d'ellos vive nún entornu urbanu.

 Llendes xeográfiques de la rexón 
Nun ta nidio, dende'l puntu de vista xeográficu, aú entama y fina el Nordeste. Toles tierres de la fastera que va dende'l centru de Virxinia al sur a la llende norte de Maine al norte, y dende la Pennyslvania occidental (Pittsburgh) al océanu Atlánticu foron consideraes, nún momentu o otru parte d'El Nordeste. Esta indefinición débese a la falta de rasgos culturales comunes, de conciencia de xunidá, lo que fai que se consideren llendes distintes según quiera ún centrase en realidaes (demográfiques, económiques...) distintes.

Según la definición de la Oficina del Censu El Nordeste inclúi nueve estaos: Maine, Nueva York, Nueva Jersey, Vermont, Massachusetts, Rhode Island, Connecticut, New Hampshire, y Pennsylvania. Hai, amás, dos sorrexones dientro d'ell: Nueva York, Nueva Jersey y Pennsylvania formen l'Atlánticu Mediu, mentantu que los otros seis, los estaos asitiaos al este del de Nueva York, formen Nueva Inglaterra. La definición d'esta fastera del país ye cuasimente la mesma dende 1880, y vien usándose de magar davezu pa la tabulación de datos estadísticosGeographical Areas Reference Manual. U.S. Census Bureau, 1994.Lewison, D.M., Retailing, p. 384. Prentice Hall, 1997. ISBN 978-0-13-461427-4.. Sicasí, la Oficina del Censu tien reconocío les llimitaciones d'esta definiciónProceeding of the National Geographic Areas Conference: putting it together for 1990, p. 161. U.S. Census Bureau, 1984. y el valir potencial d'una propuesta, fecha tres d'acabar de facer el censu de 1950, qu'incluyiría los estaos de Delaware y Maryland, y el distritu de Columbia, dientru del Atlánticu Mediu. La propuesta refugose, al final, porque "el nuevu sistema propuestu nun tien una aceptación xeneral ente los usuarios de los datos que permita siguir alantre col nuevu agrupamientu d'estaos. La publicación previa de munches series estadístiques, afitaes y desarrollaes por llargos periodos de tiempu sobre la base de les subdivisiones actuales, favorez la persistencia de les actuales divisiones y subdivisiones rexonales""Six: Statistical Groupings of States and Counties". Geographic Areas Reference Manual. U.S. Census Bureau, 1994.. La Oficina del Censu confirmó en 1994 que diba siguir "revisando los componentes de les rexones y sorrexones p'asegurar que siguen representando les agrupaciones más afayaíces d'estaos".

Magar que munches organizaciones consideren les llendes d'El Nordeste tomando como referencia les de la Oficina del CensuThompson, V (ed). Encyclopedia of Associations: Regional, State, and Local Organizations: Northeastern States. (Vol. 2: Northeastern States) (22 ed.). Gale, 2010.The New York Times Guide to Essential Knowledge: A Desk Reference for the Curious Mind, p. 630. MacMillan, 2011. ISBN 9781429950855Kelley, M.L., Macken Fitzsimons, V. Understanding Cultural Diversity: Culture, Curriculum, and Community in Nursing, p. 220. Jones & Bartlett Learning, 2000. ISBN 9780763711061, otres non. Asina, l'Asociación de Xeógrafos Americanos (Association of American Geographers) inclúi al estáu de Delaware na so definición de la rexónDivisiones rexonales , na web de la AAG., y la Sociedá Xeolóxica d'América (The Geological Society of America) añade tamién, amás de a Delaware, a Maryland y el distritu de ColumbiaAbout the Northeastern Section , na web de la Sociedá Xeolóxica d'América.. Otres definiciones, más restrictives, inclúin namás a Nueva Inglaterra, o a Nueva Inglaterra y Nueva York, escluyendo a Pennsylvania y Nueva Jersey"About the Council" , na web del Department of Defense Northeast Regional Council..

 Ver tamién 
 Rexones d'Estaos Xuníos

 Referencies 

 Enllaces esternos 

Categoría:Xeografía d'Estaos Xuníos